ધ્યાન, મનની દશા નથી પણ એક પારદર્શિતાની છે. સ્થિતિ છે. મન તો ગુંચવણ છે, ભ્રમ છે મન કયારેય સાફ હોતું જ નથી તે હોઇ જ ના શકે વિચારો તમારી ચારે-બાજુ વાદળોનું સર્જન કરી દે છે એ સૂક્ષ્મ વાદળ છે. એના દ્વારા એક ધુંધળાપણું ઉત્પન્ન થાય છે અને પારદર્શિતા ખોવાય જાય છે. જયારે વિચારો અદ્રશ્ય થઇ જાય છે. જયારે તમારી ચારે બાજુ વાદળો ઉમડતા નથી, જયારે તમે સ્વાભાવિક રૂપથી પોતાનામાં સ્થિર હોય ત્યારે પારદર્શિતા ઘટે છે. ત્યારે તમે બહુ દુર સુધી, અસ્તિત્વની સીમા સુધી તેને જોઇ શકો છો, ત્યારે તમારી દ્રષ્ટિ, અસ્તિત્વના કેન્દ્ર સુધી પ્રવેશ માટે યોગ્ય બની જાય છે.